മെട്രോ: ഓടിയെത്തും 2022ല് തൃപ്പൂണിത്തുറയിലേക്ക് കൊച്ചി: നിര്മാണം പൂര്ത്തീകരിച്ച് 2022ല് കൊച്ചി മെട്രോ തൃപ്പൂണിത്തുറയിലേക്ക് ഓടിയെത്തുമെന്ന് അധികൃതര്. പേട്ട മുതല് എസ്.എന് ജങ്ഷന് വരെയുള്ള നിര്മാണം 2022 മാര്ച്ചില് പൂര്ത്തീകരിച്ച് സര്വിസ് ആരംഭിക്കും.തുടര്ന്ന്, തൃപ്പൂണിത്തുറ ടെര്മിനലിലേക്ക് 2022 ഡിസംബറില് സര്വിസ് ആരംഭിക്കാന് കഴിയുമെന്നും കൊച്ചി മെട്രോ റെയില് ലിമിറ്റഡ് അധികൃതര് വ്യക്തമാക്കി. ആലുവ മുതല് പേട്ട വരെയുള്ള കൊച്ചി മെട്രോയുടെ ഒന്നാംഘട്ടം 6218.14 കോടി രൂപക്കാണ് പൂര്ത്തീകരിച്ചത്. പേട്ട മുതല് എസ്.എന് ജങ്ഷന് വരെയുള്ള നിര്മാണത്തിന് 710.93 കോടിയും തുടര്ന്നുള്ള നിര്മാണത്തിന് 448.33 കോടിയും ചെലവ് വരുമെന്ന് കെ.എം.ആര്.എല് വ്യക്തമാക്കി. ഇത് വടക്കേക്കോട്ടയിെലയും തൃപ്പൂണിത്തുറയിെലയും ഭൂമി ഏറ്റെടുക്കലിന് ചെലവായ തുക ഉള്പ്പെടെയാണ്. ആലുവ മുതല് തൃപ്പൂണിത്തുറ ടെര്മിനല് വരെയുള്ള നിര്മാണത്തിന് ആകെ 7377.4 കോടിയാണ് ചെലവ് വരുക. ജെ.എല്.എന് സ്റ്റേഡിയം മുതല് കാക്കനാട് വരെ നീളുന്ന മെട്രോ രണ്ടാം ഘട്ടത്തിന് 1957.05 കോടിയാണ് എസ്റ്റിമേറ്റ് തുക. തൃപ്പൂണിത്തുറയിലേക്കുള്ള നിര്മാണ പ്രവര്ത്തനങ്ങള് പുരോഗമിക്കുകയാണ്. കോവിഡും ലോക്ഡൗണും കാരണമാണ് പ്രതീക്ഷിച്ചതിെനക്കാള് സമയം അതിക്രമിച്ചത്. കോവിഡ് മാനദണ്ഡങ്ങള് കൃത്യമായി പാലിച്ചാണ് നിര്മാണ പ്രവര്ത്തനങ്ങള് നടക്കുന്നതെന്നും അവര് വ്യക്തമാക്കി. കൊച്ചിയിലെ ജനങ്ങള്ക്ക് ഏറ്റവും സുരക്ഷിതവും ആധുനികവുമായ ഗതാഗത സൗകര്യമൊരുക്കുകയെന്നതാണ് തങ്ങളുടെ ലക്ഷ്യമെന്ന് കെ.എം.ആര്.എല് മാനേജിങ് ഡയറക്ടര് കെ.ആര്. ജ്യോതിലാല് പറഞ്ഞു. കൊച്ചി മെട്രോയുടെ പ്രവര്ത്തനങ്ങളില് മികച്ച പ്രതികരണമാണ് ലഭിക്കുന്നതെന്നും അദ്ദേഹം കൂട്ടിച്ചേര്ത്തു. ഓടിയെത്തും 2022ല് തൃപ്പൂണിത്തുറയിലേക്ക്ഓടിയെത്തും 2022ല് തൃപ്പൂണിത്തുറയിലേക്ക്മെട്രോ രണ്ടാം ഘട്ടത്തിെന്റ പ്രാരംഭ നടപടികള്ക്കായി കേരള സര്ക്കാര് 236 കോടിയുടെ ഭരണാനുമതി നല്കിയിട്ടുണ്ട്. ഭൂമിയേറ്റെടുക്കല് നടപടികള് ഇവിടെ പുരോഗമിക്കുകയാണ്. കാക്കനാട് ജങ്ഷന് മുതല് ഇന്ഫോപാര്ക്ക് എക്സ്പ്രസ് വേ പ്രവേശന കവാടം വരെയുള്ള 2.5 കിലോമീറ്റര് വരെയുള്ള നിര്മാണത്തിെന്റ പ്രാരംഭ പ്രവര്ത്തനങ്ങള് നടക്കുകയാണെന്ന് അധികൃതര് പറഞ്ഞു. 2021 ഡിസംബറില് പൂര്ത്തിയാകുമെന്നാണ് പ്രതീക്ഷ. െജ.എല്.എന് സ്റ്റേഡിയം മുതല് കുന്നുംപുറം വരെയുള്ള 4.5 കിലോമീറ്റര് ദൂരത്തേക്കുള്ള ആദ്യഘട്ട പണികള് ഡിസംബറില് പൂര്ത്തീകരിക്കും. നഗരത്തിലെ സുരക്ഷിത ഗതാഗത സൗകര്യങ്ങള്ക്കുവേണ്ടി കൊച്ചി മെട്രോ റെയില് ലിമിറ്റഡ് നടത്തുന്ന മറ്റ് നിര്മാണ പ്രവര്ത്തനങ്ങളും പുരോഗമിക്കുകയാണ്. ഇടപ്പള്ളി, ആലുവപുളിഞ്ചുവട്, പേട്ട, എസ്.എന് ജങ്ഷന്, വടക്കേക്കോട്ട എന്നീ ജങ്ഷനുകളുടെ വികസന പ്രവര്ത്തനങ്ങളാണ് പ്രധാനമായി നടക്കുന്നത്. കൂടാതെ ഓട, ഫുട്പാത്ത് നിര്മാണം, നഗര സൗന്ദര്യവത്കരണം തുടങ്ങിയവും വിവിധ സ്ഥലങ്ങളില് നടക്കുന്നു.